stanford-oval/wikipedia huggingface dataset:
30 กันยายน
แหล่งข้อมูลอื่น

BBC: On This Day
Today in History: September 30 เก็บถาวร 2005-10-16 ที่ เวย์แบ็กแมชชีน
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
↑  "Carabao Official". www.facebook.com.
กีฬาซอฟต์บอลในเวิลด์เกมส์ 2022

| ซอฟต์บอล ในเวิลด์เกมส์ 2022 |
| --- | --- |
สนาม: สนามกีฬาฮูเวอร์เมโทรโพลิตัน
วันที่: 9–13 กรกฎาคม ค.ศ. 2022
นักกีฬา: คน  จาก 8 ประเทศ
← 2013
กีฬาซอฟต์บอลในเวิลด์เกมส์ 2022 จัดการแข่งขันเมื่อวันที่ 9–13 กรกฎาคม ค.ศ. 2022 ที่สนามกีฬาฮูเวอร์เมโทรโพลิตัน เมืองเบอร์มิงแฮม รัฐแอละแบมา สหรัฐ
ประเทศที่เข้าร่วมแข่งขัน

สหรัฐ (1)
แคนาดา (3)
อิตาลี (2)
จีนไทเป (2)
ญี่ปุ่น (2)
ออสเตรเลีย (5)
ปวยร์โตรีโก (2)
เม็กซิโก (5)
ผู้ได้รับเหรียญรางวัล

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| ทีมหญิง |  สหรัฐ |  ญี่ปุ่น |  จีนไทเป |
แหล่งข้อมูลอื่น

The World Games 2022
World Baseball Softball Confederation
| ด ค กกีฬาในเวิลด์เกมส์ 2022 |
| --- | --- |
 ยิมนาสติกกายกรรม  ยิมนาสติกแอโรบิก  กีฬาทางอากาศ  ยิงธนู  โรลเลอร์สเกตลีลา  แฮนด์บอลชายหาด  เปตอง  โบว์ลิ่ง  แคนูโปโล  แคนูมาราธอน  บิลเลียด  ลีลาศ  ทวิกีฬา*  ดำน้ำฟินสวิมมิ่ง  ฟิสต์บอล  แฟลกฟุตบอล*  ฟลอร์บอล  จานร่อน  อินไลน์ฮอกกี้  ยิวยิตสู  คาราเต้  คิกบอกซิง  คอร์ฟบอล  ลาครอส  การช่วยชีวิต  มวยไทย  การวางตำแหน่ง  Parkour  Powerlifting  แร็กเก็ตบอล  ยิมนาสติกลีลา  การเล่นสเก็ตความเร็วบนถนน  ซอฟต์บอล  กีฬาปีนเขา  สควอช  ซูโม่  ติดตามสเก็ตเร็ว  แทรมโพลีนยิมนาสติก  ชักเย่อ  สกีน้ำ  รักบี้วีลแชร์*  วูซู* 
* ชนิดกีฬารับเชิญ
ตั้งฉ่าย

| --- | --- |
ตั้งฉ่ายและกระปุกตั้งฉ่ายที่มีรูปทรงเป็นเอกลักษณ์
แหล่งกำเนิด: จีน
ภูมิภาค: เทียนจิน
ส่วนผสมหลัก: ผักกาดขาว เกลือ กระเทียม
รูปแบบอื่น: แบบเจ ไม่ใส่กระเทียม
 ตำราอาหาร: ตั้งฉ่าย   สื่อ: ตั้งฉ่าย
ตั้งฉ่าย  (tung tsaiจีน: 冬菜; Tianjin preserved vegetable จีน: 天津冬菜;; พินอิน: Tiānjīn dōngcài ความหมาย ผักฤดูหนาวเทียนจิน) เป็นผักดองแบบจีนที่นิยมใส่ในก๋วยเตี๋ยว ข้าวต้มเครื่อง และยำแบบจีน มีต้นกำเนิดจากเทียนจิน ประเทศจีน ทำจากผักกาดขาวหรือผักหางหงส์ สับให้เป็นชิ้นเล็ก ผึ่งในที่ร่ม แล้วเคล้ากับเกลือและกระเทียม ตากแดดพอหมาด เก็บใส่กระปุกไว้ราว 1 เดือน ถ้าเป็นอาหารเจสำหรับชาวพุทธที่กินเจจะไม่ใส่กระเทียม
จ่าดับ จำเปาะ

| จ่าดับ จำเปาะ |
| --- | --- |
ตัวละครใน ภาพยนตร์ชุด หนึ่งต่อเจ็ด  และ 7 ประจัญบาน
โปสเตอร์ 7 ประจัญบาน (2545), จ่าดับ จำเปาะ (คนกลาง)
ปรากฏครั้งแรก: ภาพยนตร์ หนึ่งต่อเจ็ด (พ.ศ. 2501)
ปรากฏครั้งสุดท้าย: ละครโทรทัศน์ 7 ประจัญบาน (พ.ศ. 2553)
สร้างโดย: ส. อาสนจินดา
แสดงโดย: ส. อาสนจินดา (พ.ศ. 2501 - พ.ศ. 2512) ทักษิณ แจ่มผล (พ.ศ. 2520) พงษ์พัฒน์ วชิรบรรจง (พ.ศ. 2545, พ.ศ. 2548, พ.ศ. 2553)
จ่าดับ จำเปาะ เป็นตัวละครสมมติ สร้างโดย ส. อาสนจินดา ซึ่งปรากฏอยู่ในภาพยนตร์ชุด หนึ่งต่อเจ็ด ภาพยนตร์ไทยแนวแอ็คชั่นนักเลง-ตลก ช่วงปี พ.ศ. 2501 - พ.ศ. 2512 โดยเป็นเรื่องราววีรกรรมการกอบกู้ชาติไทย ตัวละครนี้เป็นบทบาททหารรับจ้าง เป็นผู้นำและเป็นที่เคารพของกลุ่ม มักจะสวมบทมือปืนคาดเชือกกล้วยกางเกงสีแดง ซึ่งเป็นตัวละครที่ได้รับความนิยมสูงสุดในสมัยนั้นจนได้รับฉายา "เชือกกล้วยกางเกงแดง"
จ่าดับ จำเปาะ ปรากฏตัวครั้งแรกในภาพยนตร์ "หนึ่งต่อเจ็ด" ที่ออกฉายในปี พ.ศ. 2501 ภาพยนตร์ประสบความสำเร็จในภาคแรก ๆ แล้วมีภาพยนตร์ภาคต่อหลาย ๆ ภาคร่วมสิบตอน โดยมีตัวละครจ่าดับ จำเปาะเป็นตัวที่เด่นสุด กลายเป็นวีรบุรุษของคนไทยเฉพาะในภาพยนตร์ โดยมี ส.อาสนจินดา รับบทแสดงเป็นตัวละครจ่าดับ จำเปาะ ในช่วงปี พ.ศ. 2501 - พ.ศ. 2512
ภาพยนตร์ชุดเรื่องหนึ่งต่อเจ็ดได้รับการยกย่องให้เป็นภาพยนตร์ภาคต่อของไทยที่ได้รับการสร้างอย่างต่อเนื่องมากที่สุดในอดีต นับตั้งแต่เรื่อง หนึ่งต่อเจ็ด ที่ประสบผลสำเร็จอย่างสูงที่รู้จักกันในช่วงยุค 2500 จนถูกสร้างออกมาอย่างต่อเนื่องนับ 10 ปี รวมถึงตอนที่ชื่อว่า "7 ประจัญบาน" และในยุคต่อมามีการนำกลับมาสร้างใหม่ในปี พ.ศ. 2520 ผู้ที่รับบทเป็นจ่าดับคือ ทักษิณ แจ่มผล และยุคต่อมา พงษ์พัฒน์ วชิรบรรจง (ภาพยนตร์ชุด พ.ศ. 2545 - พ.ศ. 2548, ละคร พ.ศ. 2553)
ประวัติ > การสร้างและแรงบันดาลใจ

ส. อาสนจินดา สร้างตัวละครจ่าดับ จำเปาะ โดยกำหนดให้เป็น ทหารรับจ้างมักจะสวมบทมือปืนคาดเชือกกล้วยกางเกงในสีแดงจนได้รับฉายา "เชือกกล้วยกางเกงแดง" อุปนิสัยใจร้อน มีความมั่นใจในตัวเองสูง รักพวกพ้องและเป็นผู้นำและเป็นที่เคารพของกลุ่ม โดยในกลุ่มพวกพ้องมีอยู่ 7 คนโดยมีชื่อที่คล้องจองกัน ได้แก่ จ่าดับ จำเปาะ, เหมาะ เชิงมวย, ตังกวย แซ่ลี้, อัคคี เมฆยันต์, ดั่น มหิตรา, กล้า ตะลุมพุก, จุก เบี้ยวสกุล ทั้ง 7 คนถือเป็นตัวละครเอกของภาพยนตร์ชุดนี้
ส.อาสนจินดา ได้รับแรงบันดาลใจการตั้งชื่อตัวละครเอกทั้ง 7 คนให้สอดคล้องกันมาจากบทประพันธ์เรื่อง อกสามศอก ของ อรวรรณ (เลียว ศรีเสวก) โดยมีชื่อพระเอกคล้องจองกัน คือ มิตร เมืองแมน, แสน สุรศักดิ์, กรด แก้วสามสี, ปลิว ปานทอง และ วิง ไกรลาศ จากการที่ส.อาสนจินดาชื่นชอบบทประพันธ์นี้จึงเกิดแรงบันดาลใจในการตั้งชื่อตัวละครนี้ขึ้น
ลักษณะตัวละครกลุ่มพวกพ้องทั้ง 6 คนของจ่าดับ จำเปาะ จากปลายปากกาและจินตนาการของ ส. อาสนจินดา มีดังนี้
เหมาะ เชิงมวย เป็นคนเก่งทางด้านแม่ไม้มวยไทย เป็นคนอ่อนน้อมและเชย มักจะถูกเพื่อน ๆ แกล้ง มีน้องชายชื่อว่า หมัด เชิงมวย
ตังกวย แซ่ลี้ เป็นคนโผงผาง รักเพื่อน ไม่ชอบให้ใครเรียกว่า เจ๊ก ชอบแต่งตัวแบบ เจมส์ ดีน (ต้นฉบับแสดงโดย ทองฮะ วงศ์รักไทย)
อัคคี เมฆยันต์ เป็นคนกะล่อนชอบวางแผนและชอบเล่นการพนันจนเสียงาน
ดั่น มหิทธา เป็นคนเจ้าชู้ รักง่ายหน่ายเร็ว ชอบหาเรื่องกับจ่าดับ (ต้นฉบับแสดงโดย อดุลย์ ดุลยรัตน์)
กล้า ตะลุมพุก เป็นคนซื่อ อารมณ์ดี มีความสามารถในการใช้หมัดที่หนักกว่าคนอื่นมาก
จุก เบี้ยวสกุล เป็นคนธรรมมะธัมโม เชื่อในเรื่องเครื่องรางของขลังชอบช่วยเหลือ มีความชำนาญในเรื่องระเบิด
ประวัติ > ภาพยนตร์ชุด หนึ่งต่อเจ็ด

จ่าดับ จำเปาะปรากฏตัวครั้งแรกในภาพยนตร์ "หนึ่งต่อเจ็ด" ที่ออกฉายในปี พ.ศ. 2501 สร้างมาจากความเคืองแค้นโรงภาพยนตร์อันเนื่องมาจากภาพยนตร์ที่ตั้งใจสร้างอย่าง พ่อจ๋า (2500) ที่ฉายโรงภาพยนตร์แกรนด์ โดนกลั่นแกล้งทั้งที่กำลังทำเงินแต่โดนออกจากโรง ขณะภาพยนตร์อีกเรื่อง สุภาพบุรุษสลึมสลือ (2500) ภาพยนตร์แอ็คชั่นที่ไม่ได้บรรจงสร้างเหมือนพ่อจ๋ากลับทำเงิน ต่อมาในปี พ.ศ. 2501 เจ้าของโรงภาพยนตร์พัฒนากรให้เงินก้อนหนึ่งแก่ ส.อาสนจินดา เพื่อนำไปสร้างภาพยนตร์แอ็คชั่นมาเข้าฉายในช่วงเทศกาลตรุษจีน ส.อาสนจินดาจึงมีเวลาเพียง 27 วันในการถ่ายทำก่อนฉายในวันตรุษจีนตามเงื่อนไข ส.อาสนจินดาจึงสร้างภาพยนตร์เรื่อง หนึ่งต่อเจ็ด นำแสดงโดย สุรสิทธิ์ สัตยวงศ์, วิไลวรรณ วัฒนพานิช, วิภา วัฒนธำรงค์, ศรินทิพย์ ศิริวรรณ, อดุลย์ ดุลยรัตน์, สมชาย ตันฑกำเนิด, ทม วิศวชาติ และ ส.อาสนจินดา รับบทเป็น จ่าดับ จำเปาะ บทบาทนี้ส.อาสนจินดาจะสวมบทมือปืนคาดเชือกกล้วยกางเกงในสีแดงเอง ซึ่งเป็นตัวละครได้รับความนิยมสูงสุดในสมัยนั้น จนได้รับฉายา "เชือกกล้วยกางเกงแดง"
ภาพยนตร์เรื่องนี้เข้าฉายเมื่อวันที่ 14 กุมภาพันธ์ พ.ศ. 2501 ที่โรงภาพยนตร์พัฒนากร หลังภาพยนตร์ออกฉายปรากฏว่ากวาดรายได้เกินหลักล้าน และสามารถทำรายได้ให้แก่โรงภาพยนตร์พัฒนากรได้เกือบ 9 แสนบาท ซึ่งถือว่าสูงมากในสมัยนั้น ภาพยนตร์ประสบความสำเร็จในภาคแรก ๆ ทำให้มีการสร้างภาคต่อ ๆ มาร่วมสิบตอน เรียกได้ว่าหลังจาก พ.ศ. 2501 เป็นต้นมา เรื่องราวการผจญภัยของจ่าดับและผองเพื่อนก็จะออกฉายแต่ละภาคเกือบจะทุก ๆ ปี ถึงแม้จะมีการเปลี่ยนชื่อหนังไปในแต่ละภาคแต่ละตัวละครยังคงเป็นจ่าดับคนเดิมและอาจจะมีบ้างที่ในบางภาคบางตอน ผองเพื่อนบางคนอาจจะหายไปแต่ตัวละครจ่าดับนั้นยังคงอยู่
และมีการสร้างภาพยนตร์ภาคต่อหลาย ๆ ภาคในช่วงปี พ.ศ. 2501 - 2512 โดยภาพยนตร์แต่ละภาคนั้นจะปลุกใจให้รักชาติและสอดคล้องกับสถานการณ์บ้านเมืองในช่วงต่าง ๆ  ซึ่งทั้งหมดกำกับโดย ส.อาสนจินดา อาทิ
นักเลงเดี่ยว (2501)
เจ็ดแหลก (2501) สร้างโดย บางกอกการภาพยนตร์ เข้าฉายครั้งแรกเมื่อวันที่ 19 ธันวาคม 2501 ที่โรงภาพยนตร์พัฒนากร
สิบสองนักสู้ (2502) หรือชื่ออื่น สิบสองมือปืน ภาคนี้มีเพียง จ่าดับ จำเปาะ, ตังกวย แซ่ลี้, ดั่น มหิทธา สร้างโดย วิจิตรภาพยนตร์ โดย วิจารณ์ ภักดีวิจิตร เป็นผู้อำนวยการสร้าง เข้าฉายครั้งแรกเมื่อวันที่ 25 ธันวาคม 2502 ที่โรงภาพยนตร์เอ็มไพร์-พัฒนากร
เจ็ดประจัญบาน (2506) สร้างโดยวัชรภาพยนตร์ โดย วิมล ยิ้มละมัย กำกับการแสดงโดย ส.อาสนจินดา เข้าฉายครั้งแรกเมื่อวันที่ 22 มกราคม 2506 ที่โรงภาพยนตร์คาเธ่ย์
เจ็ดตลุมบอน (2506) เข้าฉายครั้งแรกเมื่อวันที่ 17 พฤษภาคม 2506 ที่โรงภาพยนตร์พัฒนากร
ชุมทางหาดใหญ่ (2509) หรือชื่ออื่น หนึ่งต่อเจ็ด ตอนใหม่ เข้าฉายครั้งแรกเมื่อวันที่ 31 มีนาคม 2509 ที่โรงภาพยนตร์ควีนส์
1 ต่อ 7 ประจัญบาน (2510) เข้าฉายครั้งแรกเมื่อวันที่ 30 มีนาคม 2510 ที่โรงภาพยนตร์บางกอก
หาดใหญ่ใจสู้ (2512)
และจ่าดับ จำเปาะยังไปปรากฏตัวในภาพยนตร์เรื่อง ครุฑเพชร (2508) ที่กำกับโดย ครูเนรมิต เป็นภาพยนตร์ที่รวมฮีโร่ระดับคลาสสิกในนวนิยายไทยหลายคนมาไว้รวมกัน ไม่ว่าจะเป็นชีพ ชูชัย จากเล็บครุฑ ของ พนมเทียน, เหยี่ยวราตรี ของ ส.เนาวราช รวมถึงจ่าดับ จำเปาะด้วย
ประวัติ > ภาพยนตร์ทวิภาค พ.ศ. 2520

ภาพยนตร์ หนึ่งต่อเจ็ด นำกลับมาสร้างใหม่ในปี พ.ศ. 2520 เนื่องจากในยุคนั้น ขณะที่กระแสหนังแนวบู๊ประเภทประกบดาราและชื่อตัวละครต้องอ่านได้สัมผัสคล้องจองกันกำลังเป็นที่นิยม ทางค่ายสหมงคลฟิล์มก็หยิบเอาหนังเก่าเรื่องราวของนักสู้ 7 คนซึ่งเขียนโดย ส.อาสนจินดา เมื่อปี พ.ศ. 2501 กลับมาปัดฝุ่นสร้างใหม่อีกครั้ง
ส.อาสนจินดา มาสร้างและกำกับเองเป็นครั้งที่สอง บทของจ่าดับ จำเปาะ ตกเป็นของ ทักษิณ แจ่มผล แต่ ส.อาสนจินดา ยังคงรับหน้าที่กำกับเช่นเคย และที่สำคัญเนื้อหาเรื่องราวในแต่ละภาค มักหยิบนำเอาเรื่องของสถานการณ์ปัจจุบันในยุคสมัยนั้น โดยมี สหมงคลฟิล์ม เป็นผู้จัดจำหน่าย อำนวยการสร้างโดย สมศักดิ์ เตชะรัตนประเสริฐ สร้างกลางปี พ.ศ. 2519 ฉายต้อนรับตรุษจีน พ.ศ. 2520 นำแสดงหลักโดย
ทักษิณ แจ่มผล รับบทเป็น จ่าดับ จำเปาะ
ลักษณ์ อภิชาติ รับบทเป็น เหมาะ เชิงมวย
ศรีไพร ใจพระ รับบทเป็น ตังกวย แซ่ลี้
กรุง ศรีวิไล รับบทเป็น อัคคี เมฆยันต์
สรพงศ์ ชาตรี รับบทเป็น ดั่น มหิทธา
นิรุตติ์ ศิริจรรยา รับบทเป็น กล้า ตะลุมพุก
สายัณห์ จันทรวิบูลย์ รับบทเป็น จุก เบี้ยวสกุล
ภาพยนตร์เรื่องนี้เข้าฉายเมื่อวันที่ 11 กุมภาพันธ์ พ.ศ. 2520 มีเพลงโฆษณาโดยใช้ตัวละครเอกทั้ง 7 คนเป็นเนื้อร้อง ภาพยนตร์ออกฉายประสบความสำเร็จอย่างสูง และมีภาคต่อในชื่อว่า "7 ประจัญบาน" โดยร่วมกำกับด้วย วิเชียร วีระโชติ ออกฉายวันที่ 7 ตุลาคม พ.ศ. 2520 ภาพยนตร์เรื่องนี้ก็ได้ประสบความสำเร็จเช่นกัน
ประวัติ > นำมาสร้างใหม่ในชื่อ 7 ประจัญบาน

ในปี พ.ศ. 2545 ภาพยนตร์ หนึ่งต่อเจ็ด ได้ถูกนำโครงเรื่องและชื่อตัวละครมาสร้างใหม่ในชื่อ 7 ประจัญบาน เป็นเรื่องราวที่เกิดในเหตุการณ์ในช่วงสงครามเวียดนาม โดยมี เฉลิม วงศ์พิมพ์ เป็นผู้กำกับ โดยครั้งนี้ตัวละครจ่าดับ จำเปาะ รับบทโดย พงษ์พัฒน์ วชิรบรรจง ร่วมด้วย อัมรินทร์ นิติพน, เท่ง เถิดเทิง, ค่อม ชวนชื่น, ทศพล ศิริวิวัฒน์, แช่ม แช่มรัมย์, พิเศก อินทรครรชิต, พรรณวลินทร์ ศรีสวัสดิ์, กุณฑีรา สัตตบงกช, ดลยา โพธิภัทรกุล, ดี๋ ดอกมะดัน, สะอาด เปี่ยมพงษ์สานต์ และ ประกาศิต โบสุวรรณ ออกฉายวันที่ 26 เมษายน พ.ศ. 2545 ทำรายได้ 58.30 ล้านบาท ต่อมาจึงมีการสร้างภาพยนตร์ภาคต่อ "7 ประจัญบาน 2" ในปี พ.ศ. 2548 โดยมี สามารถ พยัคฆ์อรุณ ซึ่งมารับบทแทนเท่ง เถิดเทิงในภาคแรก โดยรับบทเป็น เหมาะ เชิงมวย เป็นพี่ชายของหมัด เชิงมวยและนอกจากนี้ในปีเดียวกัน ทางสำนักพิมพ์ วิบูลย์กิจ ยังได้จัดทำฉบับการ์ตูนออกมาร่วมโปรโมทภาพยนตร์ด้วย โดยออกมา 7 ฉบับต่อตัวละครหนึ่งตัว โดยเล่ม  จ่าดับ จำเปาะ วาดโดย อนันต์ ฐิตาคม
ในปี พ.ศ. 2553 กอบสุข จารุจินดาได้นำเรื่อง 7 ประจัญบาน กลับมาสร้างใหม่อีกครั้ง โดยดัดแปลงจากบทภาพยนตร์ดั้งเดิมของ ส. อาสนจินดา ในรูปแบบละครโทรทัศน์ออกอากาศทาง สถานีวิทยุโทรทัศน์ไทยทีวีสีช่อง 3 ผลิตโดยบริษัท สุขสันต์หรรษา 52 จำกัด บทโทรทัศน์โดย สิงห์พยศ กำกับการแสดงโดย วีระชัย รุ่งเรือง เป็นเรื่องราววีรกรรมการกอบกู้ชาติไทยที่เกิดขึ้นในช่วงสมัยสงครามโลกครั้งที่ 2 โดยใช้นักแสดงหน้าใหม่ กับนักแสดงที่เคยแสดงในภาพยนตร์ คือ พงษ์พัฒน์ วชิรบรรจง และ สรพงศ์ ชาตรี และตัวละครจ่าดับ จำเปาะ ก็ยังคงรับบทโดย พงษ์พัฒน์ วชิรบรรจง เช่นเดิม
ภาพยนตร์และละครโทรทัศน์

นี่คือรายชื่อภาพยนตร์และละครโทรทัศน์ ที่ตัวละครจ่าดับ จำเปาะ ปรากฏตัว
| ชื่อเรื่อง | ปีที่ออกฉาย | ผู้แสดงเป็นจ่าดับ จำเปาะ | ผู้กำกับ |
| --- | --- | --- | --- |
| หนึ่งต่อเจ็ด | พ.ศ. 2501 | ส. อาสนจินดา | ส. อาสนจินดา |
| นักเลงเดี่ยว | พ.ศ. 2501 | ส. อาสนจินดา | ส. อาสนจินดา |
| เจ็ดแหลก | พ.ศ. 2501 | ส. อาสนจินดา | ส. อาสนจินดา |
| สิบสองนักสู้ | พ.ศ. 2502 | ส. อาสนจินดา | ส. อาสนจินดา |
| เจ็ดประจัญบาน | พ.ศ. 2506 | ส. อาสนจินดา | ส. อาสนจินดา |
| เจ็ดตลุมบอน | พ.ศ. 2506 | ส. อาสนจินดา | ส. อาสนจินดา |
| ครุฑเพชร | พ.ศ. 2508 | ส. อาสนจินดา | ครูเนรมิต |
| ชุมทางหาดใหญ่ | พ.ศ. 2509 | ส. อาสนจินดา | ส. อาสนจินดา |
| 1 ต่อ 7 ประจัญบาน | พ.ศ. 2510 | ส. อาสนจินดา | ส. อาสนจินดา |
| หาดใหญ่ใจสู้ | พ.ศ. 2512 | ส. อาสนจินดา | ส. อาสนจินดา |
| 1 ต่อ 7 | พ.ศ. 2520 | ทักษิณ แจ่มผล | ส. อาสนจินดา |
| 7 ประจัญบาน | พ.ศ. 2520 | ทักษิณ แจ่มผล | ส.อาสนจินดา วิเชียร วีระโชติ |
| 7 ประจัญบาน | พ.ศ. 2545 | พงษ์พัฒน์ วชิรบรรจง | เฉลิม วงศ์พิมพ์ |
| 7 ประจัญบาน 2 | พ.ศ. 2548 | พงษ์พัฒน์ วชิรบรรจง | เฉลิม วงศ์พิมพ์ |
| ๗ ประจัญบาน | พ.ศ. 2553 | พงษ์พัฒน์ วชิรบรรจง | วีระชัย รุ่งเรือง |
ดูเพิ่ม

7 ประจัญบาน
แหล่งข้อมูลอื่น

60 ปี จ่าดับ จำเปาะ ต้นตระกูล เชือกกล้วย กางเกงแดง แรงฤทธิ์
ฮีโร่ไทย ที่ไม่มีวันตาย
1 ต่อ 7 ทำมาแล้วกี่ตอน เก็บถาวร 2016-03-04 ที่ เวย์แบ็กแมชชีน thaifilm.com
| ด ค กจ่าดับ จำเปาะ ของ ส>  อาสนจินดา |
| --- | --- |
นักแสดงที่รับบทนี้: ส. อาสนจินดา · ทักษิณ แจ่มผล · พงษ์พัฒน์ วชิรบรรจง
ภาพยนตร์ชุด   หนึ่งต่อเจ็ด: หนึ่งต่อเจ็ด (2501) · นักเลงเดี่ยว (2501) · เจ็ดแหลก (2501) · สิบสองนักสู้ (2502) · เจ็ดประจัญบาน (2506) · เจ็ดตลุมบอน (2506) · ชุมทางหาดใหญ่ (2509) · 1 ต่อ 7 ประจัญบาน (2510) · หาดใหญ่ใจสู้ (2512)
อื่น ๆ: ครุฑเพชร (2508) · 1 ต่อ 7 (2520) · 7 ประจัญบาน (2520) · 7 ประจัญบาน (2545) · 7 ประจัญบาน 2 (2548) · ๗ ประจัญบาน (2553)
ภาพยนตร์ หนึ่งต่อเจ็ด ผลงานของ ส.อาสนจินดา ที่ประสบผลสำเร็จอย่างสูงที่รู้จักกันในปี พ.ศ. 2501
หนึ่งต่อเจ็ด  (พ.ศ. 2520)
เต้าเจี้ยวโผวเล้ง

เต้าเจี้ยวโผวเล้ง (จีนตัวย่อ: 普宁豆酱; จีนตัวเต็ม: 普寧豆醬; เพ็งอิม: pou2 lêng5 dao7 zion3, โผวเหล่งเต่าเจี่ย) เป็นเต้าเจี้ยวที่ผลิตในย่านเมืองเก่าตำบลอั่งเอี๊ยของเมืองโผวเล้งในมณฑลกวางตุ้ง ประเทศจีน วัตถุดิบที่ใช้ทำได้แก่ ถั่วเหลือง, เกลือ และ แป้ง กระบวนการผลิตคือการหมัก และ ตากแดดอบแห้ง เต้าเจี้ยวที่ได้เป็นสีเหลืองทอง สามารถใช้เป็นเครื่องปรุงสำหรับเนื้อปลาหรือเนื้อสัตว์ได้
โรงผลิตเต้าเจี้ยวโผวเล้งได้เริ่มปรากฎขึ้นตั้งแต่ในช่วงปลายราชวงศ์หมิงและต้นราชวงศ์ชิง ในปี 1840 ฟาง ซูเจ๋อ (方書哲) ได้เปิดโรงผลิตที่ประตูตะวันออกของตำบลอั่งเอี๊ยเมืองโผวเล้งเพื่อผลิตและจำหน่ายเต้าเจี้ยวโผวเล้ง
ในช่วงยุคสาธารณรัฐจีน มีร้านเต้าเจี้ยวโผวเล้งมากกว่า 10 ร้านปรากฏขึ้นที่ตำบลอั่งเอี๊ย ในช่วงทศวรรษ 1950 ร้านเต้าเจี้ยวโผวเล้ง 12 แห่งในเมืองโผวเล้งได้ก่อตั้งกิจการร่วมค้าเพื่อร่วมกันผลิตเต้าเจี้ยวโผวเล้ง
ในเดือนมกราคม 2009 เทคนิคการทำเต้าเจี้ยวโผวเล้ง (普宁豆酱製作技艺) ได้รับการจัดอันดับให้อยู่ในรายชื่อมรดกทางวัฒนธรรมที่จับต้องไม่ได้ของมณฑลกวางตุ้งชุดที่ 3
ในปี 2013 โรงงานเต้าเจี้ยวในโผวเล้งได้รับการจัดอันดับให้เป็นฐานสาธิตการคุ้มครองการผลิตที่เป็นมรดกทางวัฒนธรรมที่จับต้องไม่ได้ของมณฑลกวางตุ้ง สำหรับทักษะการทำเต้าเจี้ยวโผวเล้ง
ลิ่นฮื้อ

ลิ่นฮื้อ เป็นชื่อปลา มาจากภาษาแต้จิ๋ว อาจหมายถึง
ปลาลิ่น
ปลาแกง
ธำรง วิจิตสาร

| ธำรง วิจิตสาร |
| --- | --- |
เกิด: 3 มิถุนายน พ.ศ. 2501 (66 ปี) ธำรง เตชะวิจิตรสาร
อาชีพ: นักแสดง, นักร้อง, ผู้จัดละคร, ผู้กำกับการแสดง, ผู้เขียนบทละคร
ปีที่แสดง: 2525-2545
ธำรง วิจิตสาร (ชื่อเล่น : หมู ชื่อจริง ธำรง เตชะวิจิตรสาร) เป็นนักร้อง นักแสดง ผู้กำกับการแสดงละคร  เขียนบทละครและผู้จ้ดละครโทรทัศน์ ชาวไทย เกิดเมื่อวันที่ 3 มิถุนายน พ.ศ. 2501
ประวัติ

ธำรงเป็นชาวไทยเชื้อสายจีน สำเร็จการศึกษาระดับปริญญาตรีจากคณะบริหารธุรกิจ สาขาบัญชี จาก มหาวิทยาลัยรามคำแหง เคยเป็นอาจารย์สอนที่มหาวิทยาลัยเอเชียอาคเนย์ หนองแขม, ธนาคารทหารไทย สำนักงานใหญ่ และ การท่าเรือแห่งประเทศไทย
งานบันเทิง

เข้าสู่วงการบันเทิงด้วยการเป็นนายแบบ, ถ่ายโฆษณา ประมาณช่วงปี 2525 - 2527 มาก่อน จากนั้นจึงได้แสดงละครโทรทัศน์เรื่อง มีผลงานการแสดงครั้งแรกในละครเรื่อง เสื้อสีฝุ่น ทางช่อง 5 ตามด้วยละครเรื่อง บ้านทรายทอง, นางแมวป่า, น้ำผึ้งขม, ไฟทะเล, กิ่งมัลลิกา, เพลงแห่งชีวิต, ห้องที่จัดไม่เสร็จ, ด้วยรักและคิดถึง, เงาจันทร์, หลวงตา, บาปบริสุทธิ์, วิมานคนบาป, ค่าของคน, นางสาวทองสร้อย, วิมานไม้ฉำฉา, ไฟรักไฟพิศวาส, มาหยารัศมี, อมตะ, หลงไฟ ขอบรั้วริมวัง (ละครร้องของพรานบรูณ์ทางช่อง 9 อสมท), จำเลยทาส (ละครเวที)
ผลงาน > ผู้กำกับละครโทรทัศน์

มาหยารัศมี (2539, ช่อง 3, กัจจายนะฉายอดีตการละคอน) - นำแสดงโดย ยุ้ย-ปัทมวรรณ เค้ามูลคดี, บดินทร์ ดุ๊ก, เหมือนฝัน บัณฑิตสกุล, อัจฉรา ทองเทพ, บรินทร์ ทองคำ, สมฤดี นุ่มอำพันธ์, สิรินันท์ โรจนธรรม, ธำรงค์ วิจิตรสาร, มณฑาทิพย์ แก้วประเสริฐ, จอย กิตติยา, พิราวรรณ ประสพศาสตร์, ชุลีพร ดวงรัตนตรัย เริ่มออกอากาศ มีนาคม 2539 / บทประพันธ์ บุษยมาส - เขียนบทโทรทัศน์-กำกับการแสดง โดย ธำรง วิจิตสาร
ไฟรักไฟพิศวาส (2543, ช่อง 5, ดราม่า วิชั่น) – นำแสดงโดย ชฎาพร รัตนากร, ยุทธพิชัย ชาญเลขา, คลาวเดีย จักรพันธุ์, ทรงสิทธิ์ รุ่งนพคุณศรี ออกอากาศวันพุธ-พฤหัสบดี เริ่ม กรกฎาคม 2543 / บทประพันธ์ มณีบุตร / บทโทรทัศน์ – กำกับการแสดง ธำรงค์ วิจิตสาร
อมตะ (2544, ช่อง ITV, ดราม่าเทเลวิชี่น ) – นำแสดงโดย ดอน ธีระธาดา, ชาติชาย งามสรรพ์, ซาร่า มาลากุล เลน, ชนิกา สุจริตกุล, เหมือนฝัน บัณฑิตสกุล, วรรณิศา ศรีวิเชียร, อลิษา ขจรไชยกุล ออกอากาศวันพุธ-วันพฤหัสบดี เวลา 22.30 น. เริ่ม กันยายน 2544 ถึง พฤศจิกายน 2544 / บทประพันธ์ วิมล ไทรนิ่มนวล / บทโทรทัศน์ – กำกับการแสดง โดย ธำรง วิจิตสาร
ผลงาน > ละครโทรทัศน์จบในตอน

บาปบริสุทธิ์ (2526, ช่อง 5, กันตนา) ทุกวันอาทิตย์ 15.00 -16.00 น. ตอน แม่ครับผมเป็นตำรวจ นำแสดงโดย ธำรง วิจิตสาร สุพรรณ บณูณะพิมพ์ อนุสรณ์ เดชะปัญญา กำกับการแสดง สุพรรณ บรูณะพิมพ์
หลวงตา (2527, ช่อง 7, ดาราวิดีโอ) ทุกวันจันทร์-อังคาร 20.20 -22.00 น. ตอน รับน้อง นำแสดงโดย ธำรง วิจิตสาร, สุกัญญา นาคสนธิ์, กฤศ อัธเสวี บทประพันธ์ แพร เยื่อไม้ กำกับการแสดง ไพรัช สังวริบุตร
25 ขวาสุด (2534 - 2535, ช่อง 7) ทุกวันพฤหัสบดี 00.15-01.15 น. นำแสดงโดย อรรถชัย อนัตเมฆ, อังคณา ทิมดี, ธำรง วิจิตสาร, สุรางคนางค์ สุนทรพนาเวช กำกับการแสดง ชาตรี ชมพู
ผลงาน > ละครเวที

สมเด็จพระศรีสุริโยทัย (2523 แสดงที่โรงละครแห่งชาติ ชมรมดอกไม้การละคร มหาวิทยาลัยรามคำแหง และแม่บ้านทหารเริอ ผู้จัดละครเวทีการกุศล) นำแสดงโดย ธำรง วิจิตสาร, เตือนจิตต์ มุกดาสนิท กำกับการแสดงโดย ฉลวย ศรีรัตนา
เหมือนฝัน (2523 แสดงที่หอประชุมมหาวิทยาลัยรามคำแหง ชมรมศิลปะการละคร มหาวิทยาลัยรามคำแหง ผู้จัดละครเวที) นำแสดงโดย ธำรง วิจิตสาร กัลยาณี มณีกุล
จำเลยทาส (2536 แสดงที่โรงละครศาลาเฉลิมกรุง กัจจายนะฉายอดีตการละคร ผู้จัดละครร้องย้อนยุคเวทีการกุศล) นำแสดงโดย ธำรง วิจิตสาร, เนาวรัตน์ ยุกตะนันนท์, วาสนา สิทธิเวช, แมน วทัญญู มุ่งหมาย, เป็นหนึ่ง ไชยชิต กำกับการแสดงโดย ธำรง วิจิตสาร
ผลงาน > อัลบั้มเพลง

อัลบั้ม ความตั้งใจ ปี 2530 สังกัด ค่ายท๊อปไลน์ ในสังกัดของ โรต้าเทป เจ้าของเดียวกับค่ายคีตา โดย คุณทวีชัย จริยเอี่ยมอุดม ผู้ปั้น สุชาติ ชวางกูรในค่ายอีเอ็มไอ ได้พบกับธำรง วิจิตสาร ดาราละครที่มาร้องเพลงในงานรักเมืองไทย ร่วมกับดาราทางช่อง 3 จึงได้ชักชวนธำรง วิจิตสารและ นก จริยา สรณะคม ไปเป็นนักร้อง พอดีค่ายเพลง เอส พี ศุภมิตรช่อง 3 เปิด นก จริยา จึงยกเลิกไปร้องในค่าย เอส พี ของช่อง 3 แทน โดย ธำรง วิจิตสาร ได้นักร้องนำแห่งวงชาตรี นราธิป กาญจนวัฒน์ มาเป็นโปรดิวเซอร์และแต่งเพลงให้ทั้งชุด เช่นเพลง ช้ำ ม่าย สองเรา เป็นต้น และนอกจากนี้ ยังได้เล่นเวที 7 สีคอนเสิร์ตด้วย
อัลบั้ม มันส์หมู ซึ่งเป็นเพลงแนวร๊อคลูกกวาดที่มีสีสันเช่นเพลง รักไม่รู้ ไม่มีใครสน กล๊วก โดยมี อิทธิ พลางกูร เรียบเรียงเสียงประสานทำดนตรีทั้งหมด
อัลบั้ม ธำรงเอ็กซ์ตร้า เป็นการรวมเพลงอมตะเก่า ๆมาร้องใหม่ เช่น ม่านบังตา ลมหายใจแห่งความคิดถึง เป็นต้น
ผลงาน > มิวสิควิดีโอ

ช้ำ (2530)
ม่าย (2530)
สองเรา (2530)
รักไม่รู้ (2532)
กล๊วก (2532)
ไม่มีใครสน (2532)
ซึ่งกันและกัน (2532)
เพียงรู้ผิด (2534)
คำขาดเมียน้อย (2540)
ผลงาน > ผู้บริหาร

บริหารค่ายเพลง เทพประทานเอนเตอร์เทนเม้นท์ ของ บริษัท ช.การช่าง (มหาชน) จำกัด  เมื่อปี 2540 โดยร่วมกับศิลปินนักร้องธานินทร์ อินทรเทพ ทำเฉพาะกิจ ในอัลบั้ม โลกใบนี้ และโลกใบเดิม อีกทั้งวางแผนการโปรโมท ทำมิวสิกวิดีโอ จัดคอนเสิร์ตจนได้รับความสำเร็จพอสมควร และได้ผลิตมิวสิกวิดีโอเพลง เช่น รักเอย ถ่านเก่าไฟใหม่ เป็นต้น
ผลงาน > พิธีกร

รายการ สุกผ่านเลนส์ (2530, ช่อง 5) ร่วมกับ อรุณ ภาวิไล
รายการ มหัศจรรย์หมายเลข 9 (2540, ช่อง 9) วันอาทิตย์ เวลา 23.30-24.00 น
ผลงาน > โฆษณา

ยากันยุงห่านฟ้า
ยาคูลย์
นมมะลิยูเอชที
ยาสีฟันไฮฟูโรเท็กซ์ (2527)
เดอะไทแรนต์ (ละครโทรทัศน์ ค.ศ. 2024)

| เดอะไทแรนต์ |
| --- | --- |

ฮันกึล: 폭군
ฮันจา: 暴君
อาร์อาร์: Pok-gun 
เอ็มอาร์: P'okkun 
 
แนว:   หนังแอ็คชั่นระทึกขวัญ  นิยายสายลับ 
บทประพันธ์: พัก ฮุน-จอง
กำกับโดย: พัก ฮุน-จอง
นักแสดง:   ชา ซึง-ว็อน  คิม ซ็อน-โฮ  คิม คัง-อู  โจ ยุน-ซู 
ดนตรีโดย: Mowg
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 4
การผลิต
กำกับภาพ: คิม ยอง-โฮ
บริษัทผู้ผลิต:   Goldmoon Pictures  Studio&NEW  Acemaker Movieworks 
ออกอากาศ
สถานีโทรทัศน์: ดิสนีย์+
ออกอากาศ: 14 สิงหาคม ค.ศ. 2024 (2024-08-14)
เดอะไทแรนต์ (เกาหลี: 폭군) เป็นซีรีส์โทรทัศน์แนวแอ็กชันระทึกขวัญและสายลับจากเกาหลีใต้ปี 2024 กำกับโดยพัก ฮุน-จอง นำแสดงโดยชา ซึง-ว็อน, คิม ซ็อน-โฮ, คิม คัง-อู และโจ ยุน-ซู เรื่องราวของซีรีส์นี้เกี่ยวกับการแข่งกันค้นหาสิ่งประดิษฐ์ชีวภาพที่ถูกขโมยระหว่างการส่งมอบลับระหว่างหน่วยข่าวกรองเกาหลีและสหรัฐ ซีรีส์นี้เผยแพร่ทั่วโลกทาง ดิสนีย์+ เมื่อวันที่ 14 สิงหาคม 2024
เรื่องย่อ

หน่วยข่าวกรองของสหรัฐเปิดเผยการดำเนินการลับที่เรียกว่า โครงการไทแรนท์ ซึ่งเป็นแผนการของรัฐบาลเกาหลีใต้ในการพัฒนาอาวุธชีวภาพที่สามารถเพิ่มความสามารถของมนุษย์ สหรัฐเรียกร้องให้ยุติโครงการทันทีและส่งคืนตัวอย่างทั้งหมด หลังจากการยกเลิกโครงการ ตัวอย่างอาวุธชีวภาพจะต้องถูกส่งมอบให้กับสหรัฐ อย่างไรก็ตาม การส่งมอบลับถูกขัดขวางโดยผู้โจมตีที่ไม่ทราบชื่อ
ผู้อำนวยการโชซึ่งเป็นสมาชิกของหน่วยงานรัฐบาลที่คอยดูแล โครงการไทแรนท์ อย่างลับ ๆ สั่งให้เจ้าหน้าที่ของเขาคือจา-คยอง และโม-ยอง ทำการเก็บรักษาอาวุธชีวภาพ เมื่อได้ยินเกี่ยวกับเหตุการณ์นี้ เจ้าหน้าที่ข่าวกรองของสหรัฐ พอล จึงตัดสินใจที่จะตามหาตัวอย่างอาวุธชีวภาพด้วยตนเอง อิมซัง อดีตเจ้าหน้าที่ที่ได้รับมอบหมายให้กำจัดบุคคลที่เกี่ยวข้องกับ โครงการไทแรนท์ ก็เข้ามามีส่วนร่วมในการติดตามครั้งนี้เช่นกัน
นักแสดงและตัวละคร > ตัวละครหลัก

ชา ซึง-ว็อน รับบทเป็น อิมซัง
คิม ซ็อน-โฮ รับบทเป็น ผู้อำนวยการโช
คิม คัง-อู รับบทเป็น พอล
โจ ยุน-ซู รับบทเป็น แช จา-คยอง
นักแสดงและตัวละคร > ตัวละครสมทบ

มู จิน-ซ็อง รับบทเป็น ยอน โม-ยอง
คิม จู-ฮ็อน รับบทเป็น ผู้อำนวยการซา
อี คี-ย็อง รับบทเป็น รองผู้อำนวยการคนแรก
พัก ฮยอง-ซู รับบทเป็น หัวหน้าโจ
ชเว จ็อง-อู รับบทเป็น ศาสตราจารย์โน
ชา ซ็อน-เบ [ko] รับบทเป็น บอสซอง
จัสติน จอห์น ฮาร์วีย์ รับบทเป็น โคโคดายล์ 1
คว็อน ฮย็อก รับบทเป็น โคโคดายล์ 2
คิม โฮ-จุน รับบทเป็น คนขับแท็กซี่
อิม ชู-ฮยอง รับบทเป็น เจ้าหน้าที่พยาบาล
นักแสดงและตัวละคร > นักแสดงรับเชิญ

จาง ยอง-นัม รับบทเป็น มาดามควอนมาดาม
อี ซอง-มิน รับบทเป็น พ่อบุญธรรมของจา-คยอง ซึ่งเป็นเทคนิคที่มีชื่อเสียงในตลาดมืด
การผลิต > การพัฒนา

ตามที่ พัก ฮุน-จอง ผู้กำกับและนักเขียนของ เดอะ ไทแรนท์ กล่าวว่าซีรีส์นี้เป็นเรื่องราวในระดับที่ใหญ่กว่าเมื่อเทียบกับโครงเรื่องขนาดเล็กของ The Childe (2023) โดยเกี่ยวข้องกับการเกิดขึ้นของหลายประเทศและบุคคลที่มีทักษะสูง ซีรีส์นี้มีวิสัยทัศน์โลกที่คล้ายกับแฟรนไชส์ The Witch และเล่าเรื่องจากมุมมองของฝ่ายตรงข้าม เดอะ ไทแรนท์ จะเป็นภาพยนตร์ที่มีองค์ประกอบของ วิทยาศาสตร์จินตนาการ และแฟนตาซี
Gooldmoon Pictures ร่วมกับ Studio&NEW และ Acemaker Movieworks ร่วมกันผลิตซีรีส์นี้ ทีมงานผลิตรวมถึงบุคคลที่มีความสัมพันธ์การทำงานมายาวนานกับผู้กำกับ พัก เช่น ผู้กำกับศิลปะการต่อสู้ คิม จอง -มิน ผู้ซึ่งเคยทำงานในซีรีส์ The Witch ผู้กำกับภาพ คิม ยอง-โฮ, ผู้ที่เคยร่วมงานใน The Witch, Night in Paradise และ VIP กำกับดนตรี Mowg
ภายหลัง พัก ได้แสดงความคิดเห็นเกี่ยวกับการเปิดตัวซีรีส์ต้นฉบับของ ดิสนีย์+ ว่า "ฉันคิดว่า ดิสนีย์+ เป็นแพลตฟอร์มที่ดีที่สุดในการนำเสนอ เดอะ ไทแรนท์ เพราะเคารพการแสดงออกต้นฉบับของงานและแสดงความก้าวหน้าอย่างกล้าหาญ"
การผลิต > การคัดเลือกนักแสดง

เมื่อวันที่ 19 ตุลาคม 2023 ตัวแทนของ S.A.L.T. Entertainment [ko] ได้เปิดเผยกับสื่อว่า คิม ซ็อน-โฮ ได้รับการยืนยันให้แสดงในภาพยนตร์ Tyrant ในขณะเดียวกัน บุคคลในวงการได้แจ้งกับสื่อว่า ชา ซึง-ว็อน จะรับบทนำในภาพยนตร์นี้ ตัวแทนของ YG Entertainment ได้ยืนยันว่า ชา ได้รับข้อเสนอให้แสดงและกำลังพิจารณาในเชิงบวก ในวันที่ 23 พฤศจิกายนของปีเดียวกัน คิม คัง-อู ยืนยันการเข้าร่วมใน Tyrant และได้กลับมาร่วมงานกับผู้กำกับ พัก ฮุน-จอง และ คิม ซ็อน-โฮ อีกครั้ง หลังจากการร่วมงานใน The Childe
Acemaker Movieworks ประกาศเมื่อวันที่ 9 มกราคม 2023 ยืนยันการคัดเลือกนักแสดงสามคนสำหรับภาพยนตร์นี้ ตัวละครของ คิมเอส ซึ่งเป็นผู้กำกับ ชเว จะมีการเปลี่ยนแปลง 180 องศาจากบทบาทก่อนหน้านี้ของเขาใน The Childe สื่อได้สังเกตเห็นความมุ่งมั่นของ คิมเอส ที่จะลดน้ำหนักเพื่อบทบาทในภาพยนตร์ใหม่ ซึ่งเพิ่มความตื่นเต้นและความคาดหวังสำหรับบทบาทนี้